**Позориште лутака Ниш**

**ПРОГРАМ РАДА**

**ПОЗОРИШТА ЛУТАКА НИШ**

**ЗА 2015. ГОДИНУ**

  **Децембар, 2014. године**

Позориште лутака Ниш

Број: 1676/14-02

Датум: 29.12.2014. године

На основу члана 44. Закона о култури („Сл.гл.РС“ бр.72/2009) и члана 22. Статута Позоришта лутака Ниш, Управни одбор Позоришта лутака Ниш, на седници одржаној 29.12.2014. године доноси, на предлог директора бр. 1667/14-01 од 26.12 2014. године, доноси

**ПРОГРАМА РАДА ПОЗОРИШТА ЛУТАКА НИШ ЗА 2015. ГОДИНУ**

**I МИСИЈА ПОЗОРИШТА**

Позориште лутака је институција културе дубоко укључена у живот заједнице и доступна свима. Опредељење и избор, као и стварање представе јесте суштина рада у позоришној институцији. Остварена представа укључује се у већ постојећи позоришни репертоар и организовани систем извођења на матичној сцени и ван ње.

Наше представе образују публику и на тај начин сви запослени у овој установи учествују у једном дубоко хуманистичком процесу коме је крајњи циљ откривање животних истина и претварање света у боље место за живот.

Позориште лутака сценским дејством развија дечију машту, побуђује радозналост, поставља питања и кроз сценску илузију даје одговоре на све моралне, етичке и естетичке дилеме којима је дете изложено у свакодневном животу. Оно није супарник њиховим видео и компјутерским играма, већ пријатељ са којим се играју, маштају, очовечују и одрастају.

Позориште лутака гради и шири професионално луткарско театарско сазнање, трага за новим уметничким изразима, унапређује и богати нашу националну и светску луткарску уметност и културу.

**II СТРАТЕГИЈА ПОЗОРИШТА**

Позориште мора да испуни културну, образовну али и социјалну мисију. Позориште ће и у овој пословној години, бити доступно свим социјално-економским структурама, свим љубитељима ове уметности не само Града, већ и региона, па и шире. Позориште ће тежити да уложена средства у припрему и реализацију представа већим делом поврати. Ове циљеве испунићемо остваривањем следећих задатака:

* Добром организацијом уз поштовање специфичности позоришне делатности;
* Настављањем досадашње основне репертоарске политике али и усмеравање једног дела репертоара ка омладинској (тинејџерској) публици;
* Елиминисањем програма који не постижу предвиђене циљеве или то чине уз трошкове који су неприхватљиви;
* Ширењем културолошког дејства – незаинтересовану публику анимирати и претворити у сталне конзументе;
* Сарадња са свим институцијама у култури као и организовано повезивање Позоришта, школа и масовних медија;
* Сарадњом са културним центрима других земаља и српским културним удружењима у иностранству;
* Повезивањем Позоришта са европском театарском мрежом преко позоришних асоцијација чији смо чланови (АSSITEJ и UNIMA);
* Учествовањем на међународним фестивалима вршити културолошку-амбасадорску мисију презентовања нашег Града и земље;
* Развијањем специфичног облика *партнерства* између Позоришта и приватног власништва;
* Развијањем свих видова самофинансирања, ради остваривања што већег самосталног доходка позоришта.

**III ГОДИШЊИ РЕПЕРТОАР**

 **ПРЕМИЈЕРНЕ ПРЕДСТАВЕ**

У 2015. години реализоваћемо три премијерне представе, за које ћемо ангажовати:

* домаће ауторе и/или сараднике, познате и признате у српском луткарству;
* стране ауторе и/или сараднике, познате и признате у светском луткарству;
* младе редитеље, учеснике Конкурса за савремену драмску литературу за децу и младе, који је организовао АСИТЕЖ (позоришна асоцијација чији смо ми чланови).

Аутори текста и сарадници биће накнадно одређени.

Отвара се могућност да једна од премијерних представа буде изведена у копродукцији са неким позориштем из Србије (Пулс театар Лазаревац, Краљевачко позориште или Крушевачко позориште).

**Финасирање**

За премијерни програм потребна су средства у износу од 3.050.000,00 и то:

* 2.950.000,00 динара - из буџета Града
* 100.000,00 дианара – из сопствених средстава

**НОВОГОДИШЊА ПРЕДСТАВА**

Позориште лутака ће и ове године реализовати наменску представу за новогодишње празнике.

Аутор текста и сарадници биће накнадно одређени. Реализација је планирана за децембар 2015. године

**Финансирање**

Новогодишња представа биће реализована сопственим средствима у износу од 200.000,00 динара.

**ФИНАНСИЈСКА СРЕДСТВА ЗА ПРЕМИЈЕРНИ ПРОГРАМ**

За реализацију премијерног програма (који чине премијерне представе и новогодишња представа) у 2015. години потребна су средства у износу од 3.250.000,00 динара и то:

* 2.950.000,00 динара - из буџета Града
* 300.000,00 динара - из сопствених средстава

Спецификацију трошкова за сваки пројекат посебно, накнадно ће усвојити Управни одбор Позоришта.

**ОБНОВА ПРЕДСТАВА**

У 2015. години обновићемо следеће представе:

* ***Добро јутро, лаку ноћ,*** по тексту Доналда Бисета, у режији Тодора Валова
* ***Свети Сава,*** по тексту Марине Бјелић Ђурић, у режији Милорада Берића
* ***Чаробњак из Оза***, по тексту Ф. Баума, у режији Зорана Лозанчића
* а по потреби и друге.

 Обновљене представе вратиће се у новом облику на репертоар.

**Финасирање**

За обнову представа потребна су средства у износу од:

* 50.000,00 динара - из буџета Града

**РЕПРИЗНЕ ПРЕДСТАВЕ**

Током 2015. године на репертоару ће бити 24 репризне представе:

Репертоарске представе:

1. *Цар Жабац*, по тексту Браће Грим, у режији Дарина Петкова
2. *Косић Босић*, по тексту Раде Москове, у режији Тодора Валова
3. *Царев заточник*, по тексту Мијодрага Станисављевића, у режији Зорана Лозанчића
4. *Три прасета*, по тексту Х.К.Андерсена, у режији Зорана Лозанчића
5. *Мала принцеза*, по тексту Ксеније Стојановић, у режији Александра Кањевца
6. *Црвенкапа на зрну грашка*, текст и режија Мима Јанковић
7. *Прича о води*, текст и режија Бјанка Бенковска
8. *Радознало слонче*, по тексту Р.Клипинга, у режији Виктора Климчука
9. *Ружно паче*, по тексту Наташе Илић, у режији Биљане Вујовић
10. *Кнежеви снови*, текст и режија Александар Кањевац
11. *Птице*, по тексту Марине Бијелић Ђурић, у режији Биљане Вујовић
12. *Лепотица и звер*, по текст Жељка Хубача у режији Зорана Лозанчића
13. *Бој на Чегру*, по тексту Небојше Озимића у режији Милорада Берића
14. *Добро јутро, лаку ноћ*, по тексту Д.Бисета, у режији Тодора Валова
15. *Патуљак носоња*, по тексту В.Хауфа, у режији Тодора Валова
16. *Чувари природе чисте*, по тексту Леле Стојановић, у режији Миодрага Динуловића
17. *Слике с изложбе*, у режији Бисерке Колевске
18. *Силвестерово благо*, по тексту А. Вангенштајна, у режији Румена Рачева
19. *Пинокио*, по тексту Спасоја Ж. Миловановић, по мотивима истоимене бајке К. Колодија, у режији Зорана Лозанчића
20. *Улица Тра - ла - ла*, драматизација и режија Емилија Мрдаковић
21. *Алиса у земљи чуда*, у режији Зорана Лозанчића
22. *Дамојед*, у режији Биљане Раденковић
23. *Мали принц*, по тексту А.С.Егзиперија, у режији Зорана Лозанчића
24. *Mогли,* по тексту Р. Киплинга, у режији Боње Лунгова

Обновљене представе у 2015. години:

1. *Добро јутро, лаку ноћ,* по тексту Доналда Бисета, у режији Тодора Валова
2. *Свети Сава,* по тексту Марине Бјелић Ђурић, у режији Милорада Берића
3. *Чаробњак из Оза*, по тексту Ф. Баума, у режији Зорана Лозанчића

Премијерне представе реализоване у 2015. години:

1. *Црвенкапа* по тексту Игора Бојовића, у режији Биљане Вујовић *(из 2014. године*)
2. Остале премијерне представе

У овој години планирали смо да изведемо између 250 и 300 репризних представа, обухватајући дечју популацију из најближег окружења. Извођењем организованих представа за децу из основних школа, вртића и других организација и извођењем представа у слободним терминима за грађане.

**IV ФЕСТИВАЛИ И ГОСТОВАЊА**

Фестивали су значајни облици дифузије културе, јер стваралаштво се на њима, пре свега, вреднује: на ревијалним фестивалима самим избором а на такмичарским и наградама, чиме се остварује увид у уметничке домете једне средине у одређеном периоду. На фестивалима се показују умећа, размењују идеје и уговарају гостовања.

У 2015. планирамо учешће на следећим фестивалима у земљи и иностранству:

**Национални и иинтернационални фестивали у земљи:**

1. Фестивал позоришта за децу Позориште Звездариште, Београд
2. Међународни луткарски фестивал Златна искра, Крагујевац
3. Међународни фестивал позоришта за децу, Суботица
4. Фестивал позоришних предтстава за децу Фестић, Београд
5. Сусрети професионалних позоришта лутака Србије, Ниш
6. Луткарски фестивал, Приштина
7. И други фестивали по позивима селектора

**Фестивали у иностранству:**

1. Међународни фестивал луткарских позоришта за дјецу, Лут фест, Источно Сарајево, БиХ
2. Интернационални луткарски фестивал, Вирвар, Кошице, Словачка
3. Которски фестивал позоришта за дјецу, Котор, Црна Гора
4. Међународни фестивал казалишта лутака, ПИФ, Загреб
5. Међународна ревија луткасрких казалишта, Ријека, Хрватска
6. Међународни фестивал позоришта за дјецу, Бања Лука, Република Српска
7. Међународни фестивал луткарства, Подгорица, Црна Гора
8. И други фестивали по позивима селектора

**Финансирање**

За трошкове путовања планирана су средства у износу од 1.297.00,00 динара и то:

* 497.000,00 динара - из буџета Града
* 800.000,00 динара - из сопствених средстава

**Напомена:**

Одобрена средства нису довољна за реализацију свих наведених фестивала, па је извесно да ће учествовање Позоришта на фестивалима бити редуковано у складу са позивима организатора и селектора фестивала, финансијским и другим могућностима.

На основу искуства из претходних година, могуће је да Позориште добије позив за учествовање на неком од престижних итернационалних фестивала, који овим Планом није предвиђен; у том случају ће Позориште недостајућа средства потраживати из буџетских резерви.

**Гостовања**

Планира се десетак гостовања широм Србије, укључујући и Косово и Метохију, са чијим образовним институцијама и колективним центрима, као и Центром за културу Приштине Позориште има добру сарадњу.

**V Пројекат 1201-П 104**

**СУСРЕТИ ПРОФЕСИОНАЛНИХ ПОЗОРИШТА ЛУТАКА СРБИЈЕ**

Позориште лутака Ниш ће у 2015. години бити домаћин „Сусрета професионалних позоришта лутака Србије“.

Реч је о националном фестивалу који презентује најбоља остварења у области српског луткарства, који ће се одржати 46. пут. Одржава се сваке године у новембру, а организатор и домаћин је сваки пут друго позорште (од седам професионалних луткарских позоришта у Србији) што доприноси децентрализацији културе. Сусрети имају три основна програмска дела:

о Такмичарски домаћи програм;

о Ревијални домаћи и међународни програм;

о Пратећи позоришни садржаји (перформанси, радионице, семинари, промоције књига, научни скупови, изложбе…).

У такмичарском програму учествују: Дечје позориште из Суботице, Позориште младих из Новог Сада, луткарска сцена Народног позоришта „Тоша Јовановић“ из Зрењанина, Позориште лутака „Пинокио“ из Земуна, Мало позориште „Душко Радовић“ из Београда, Позориште за децу из Крагујевца и Позориште лутака Ниш.

Реч је о фестивалу који има републички значај, висок уметнички квалитет, промовише и очување традиције али и нове уметничке форме и изразе. Намењен је, пре свега, деци и младима и развоју стваралаштва за децу и младе.

У Нишу је фестивал последњи пут одржан 2008. године.

**Финансирање**

За трошкове фестивала планирана су средства:

* 1.000.000,00 динара – из буџета Града

Наведени износ користиће се за смештај, исхрану учесника фестивала, штампање пропагандног материјала, награде, трошкове везане за чланове жирија и друго.

**VI ЗАПОСЛЕНИ**

Да би Позориште несметано организовало процес рада, неопходно је да се изврши пријем 9 извршилаца за 7 послова и то:

1. *Глумац III групе,*VII с.с - 3 извршиоца

2. *Мајстор сцене*, VI с.с -1 извршилац

3.  *Самостални техничар расвете и тона,* VI с.с - 1 извршилац

4. *Веб и графички дизајнер,* VII с.с – 1 извршилац

5. *Гардеробер,* IV с.с - 1 извршилац

6. *Пословни секретар*, VI с.с - 1 извршилац

7. *Самостални организатор представа,* VII с.с - 1 извршилац

**VII СОЦИЈАЛНА ДАВАЊА, ОТПРЕМНИНЕ, ПОМОЋИ**  **И ДРУГА ПРИМАЊА**

У складу са позитивним законским прописима и нормативним актима Позоришта, вршиће се исплата за социјална давања, отпремнине при одласку у пензију, накнаде трошкова у случају смрти запосленог, члана уже породице запосленог, солидарне помоћи и других примања запослених.

**Финансирање**

За социјална давања, отпремнине и помоћи и друга примања, планирана су средства у износу од 1.434.000,00 динара и то:

* 1.234.000,00 динара - из буџета Града
* 200.000,00 динара - из сопствених средстава

**Награде бонуси и остали пословни расходи**

За награде, бонусе и јубиларне награде потребна су средства у износу од 1.001.000,00 динара и то:

* 901.000,00 динара - из буџета Града
* 100.000,00 динара - из сопствених средстава

**VIII АНГАЖМАН ГЛУМАЦА ПО УГОВОРУ**

С обзиром на то да је у представама које су на репертоару Позоришта, током претходне године ангажовано 6 глумаца по уговору о ауторском хонорару, то ће се њихово ангажовање за играње у представама Позоришта, наставити по потреби и у 2015. години.

**IX СТРУЧНО УСАВРШАВАЊЕ И ОСПОСОБЉАВАЊЕ КАДРОВА**

Позориште ће током 2015. године у складу са финансијским и другим могућностима, запосленима омогућити, стручно усавршавање, кроз специјализацију, едукацију и сл. уколико то захтева потреба процеса рада и увођење новог начина и организације рада.

1. **Стручно оспособљавање и усавршавање глумаца**

У Србији не постоји професионална едукација луткара, посебна или самостална школа или академија за луткарство, па луткари своје знање и исукство треба да стичу кроз разне видове едукација (радионице, семинари и сл.).

 **2. Стручно оспособљавање и усавршавање технике**

Техника мора да прати развој нових достигнућа и да их прилагоди потребама наше установе, због чега је неопходна едукација за разне програме. Предвиђамо такође, посете специјализованим сајмовима технике како би се наши радници упознали са најсавременијим достигнућима у овој области. Тако едукован кадар биће спреман да користи нову опрему и прати најновије тенденције у тој сфери.

**3**. **Стручно оспособљавање и усавршавање адмистративног кадра**

У циљу неометаног одвијања процеса рада, неопходна је едукација административног кадра на пољу рачунарске технологије и страних језика.

У циљу законитог одвијања процеса рада, постоји потреба за едукацијом запослених у правној и рачуноводственој служби путем семинара, радионица и сл.

У складу са позитивним законским прописима неопходно је да запослени распоређен на пословима за безбедност и здравље на раду, полаже стручни испит за обављање тих послова. План Позоришта лутака је развој јасне маркетиншке кампање, те у том смислу, за сектор маркетинга неопходна је едукација за рад у савременим маркетиншким условима и са савременим маркетиншким моделима.

Посећивање семинара је обавезни вид стручног усавршавања.

**Напомена:** Образовање запослених (специјализација), вршиће се у складу са Законом и Програмом стручног оспособљавања и усавршавања запослених у Позоришту.

**Финансирање:**

Финансијским планом стручног образовања и усавршавања запослених Позоришта за 2015.годину, извршиће се расподела средстава планираних за те намене у укупном износу 70.000,00 динара из сопствених средстава.

**Остале опште услуге**

* уговори о делу
* услуге фотокопирања
* и друго

**Финансирање**

За финансирање осталих општих услуга оквирно су потребна средства у износу од 170.000,00 динара и то:

* 20.000,00 динара - из буџета Града
* 150.000,00 динара - из сопствених средстава

**X ТЕКУЋЕ ОДРЖАВАЊЕ ЗГРАДЕ И ОПРЕМЕ**

**Одржавање зграде**

* одржавање санитарних чворова са бојлерима
* централно грејање
* одржавање клима коморе
* уградња цуг моста
* одржавање хидраулике
* oдржавање седишта у позоришној сали
* електричне инсталације мањег обима
* сређивање фоајеа
* oдржавање подстанице
* oдржавање паничних светиљки
* oдржавање пода на позорници
* oдржавање завеса на позорници (црна и бела кутија) и ужади
* и друго

За одржавање зграде планирана су средства у износу од 370.000,00 динара и то:

* 300.000,00 динара - из буџета Града
* 70.000,00 динара - из сопствених средстава

 **Одржавање опреме**

* одржавање комплетне тонске, светлосне и електро опреме у Позоришту која се користи у функцији представа
* одржавање намештаја
* одржавање рачунара и ИТ опреме
* одржавање возила и регистрација
* одржавање клима уређаја
* одржавање столарских, кројачких, машина за прање и сушење веша и других машина и уређаја
* одржавање опреме за јавну безбедност
* oдржавање намештаја
* и друго

За одржавање опреме планирана су средства у износу од 390.000,00 динара и то:

* 300.000,00 динара - из буџета Града
* 90.000,00 динара - из сопствених средстава

**Материјали**

* административни материјал
* материјала за образовање и усавршавање запослених (стручна литература)
* материјал за саобраћај
* материјал за домаћинство
* материјал за посебне намене (материјал потребан за премијерни програм, обнављање представа, професионална шминка, алат, инвентар и др.)

За набавку материјала планирана су средства у износу од 820.000,00 динара и то:

* 400.000,00 динара - из буџета Града
* 420.000,00 динара - из сопствених средстава

**XI КАПИТАЛНО ИНВЕСТИРАЊЕ МАШИНЕ И ОПРЕМА**

**КАПИТАЛНО ИНВЕСТИРАЊЕ**

**ОСНОВНА СРЕДСТВА**

**511300 – Капитално одржавање зграде и објеката**

Планира се реализација пројекта „Адаптација Позоришта лутака“, које би се реализовало по приоритетима у више независних фаза..

За реализацију наведеног пројеката потребна су средства из буџета Града у износу од 20.700.000,00 динара.

У зависности од могућности буџета Града, наведене радове планирали смо по приоритетима у 3 (три) независне фазе:

**I Фаза - Адаптација позоришне сале, сцене, фоајеа и дела пословног простора.**

Израда техничке документације за реализацију пројекта „Адаптација Позоришта лутака Ниш“.

Радови у сали: демонтажа постојећих и монтажа нових седишта и подних облога од незапаљивог материјала у сали Позоришта и набавка и постављање ватроотпорне завесе (време ватроотпорности 2 сата), која одваја публику од сцене.

Радови на сцени: замена дасака, патосница, завеса, суфита, хоризонт платна, ужади и постављање истих од незапаљивог материјала.

Радови: замена постојећих подних облога у глумачком салону, кројачкој радионици, тон кабини, ходнику и степеништу и постављање истих од незапаљивог материјала.

Потребна средстава за реализацију прве фазе пројекта 3.000.000,00 динара.

**511400 – Пројектна документација**

Планирана средства за ове намене износе 1.000.000,00 динара.

**МАШИНЕ И ОПРЕМА**

Позориште лутака у 2015. години планира да изврши набавку:

**512200 – Административна опрема**

За набавку административне опреме планирана су средства у износу од 130.000,00 динара и то за:

* Потапајућа пумпа за воду 30.000,00 динара
* Лап топ рачунари 100.000,00 динара

**512600 – Опрема за културу**

* Металне рамице за рефлекторе 50.000,00 динара
* Клима уређај – 2 комада 90.000,00 динара
* Филтери за ADB 2 кW 40.000,00 динара
* Огласни пано 90.000,00 динара

За набавку опреме за културу оквирно су потребна средства од 270.000,00 динара.

**XII МАРКЕТИНГ И ПРОДАЈА**

По својим програмским амбицијама и циљевима, али и по друштвеним и властитим очекивањима, маркетинг продаја мора постати значајнија и важнија културна и позоришна институција него што је до сад била.

Основна начела ових служби:

* Стварање чврсте мреже сарадника у вртићима и школама;
* Учвршћивање веза са локалним медијима (радио-станице, телевизијске станице, дневни листови), успостављање сарадње са националним медијима (радио-станице, телевизијске станице, дневни листови, периодична штампа, стручна штампа) и коришћење нових медија (интернет портали, друштвене мреже);
* Коришћење видео спотова у складу са визуелним идентитетом ПЛН;
* Сарадња са новинарима на вишем нивоу (редовни сусрети појединачни и групни, слање обавештења електронском поштом);
* Сусрети глумаца са децом у вртићима, школама, домовима, дечјим болницама;
* Посебне акције и манифестације, издвојени програми у одређеним приликама;
* Сарадња са туристичким организацијама.

**Средства оглашавања:**

Штампани материјал:

* Програм за премијеру (афиша)
* Плакат за премијеру
* Месечни репертоар
* Рол ап (roll up)
* Каталог
* Годишњак
* Позивнице

Видео и аудио материјал:

* Видео презентација Позоришта
* ТВ спотови за премијерне представе
* Радијски џинглови за премијерне представе
* Снимци премијерних представа
* Фотографије премијерних представа и осталих дешавања

Он-лајн средства оглашавања

* Веб сајт
* Фејсбук страна

Поред уобичајених начина оглашавања и промоције Позоришта лутака и позоришних представа: програм, плакат, репертоар, позивница, фотографија, видео и аудио запис, видео спот, у циљу квалитетније промоције и садржајнијег контакта са публиком и осталим циљним групама (фестивалски центри, позоришне асоцијације, спонзори, донатори...), планиранана је и израда других материјала или организовање додтаних активности.

1. **Годишњак**

Последњи годишњак штампан је 2003/2004. године, док је 2008. године издата монографија Позоришта лутака поводом обележавања 50 година рада.

За протеклих 7 година не постоји званична публикација, која сведочи о раду и успесима Позоришта лутака. Годишњак представља важан сегмент сваког позоришног архива и званичну публикацију сваког театра.

1. **Каталог**

Указује се потреба за израду модерног позоришног каталога. С обзиром на то да је достављање такве врсте пропагандног материјала обавезно приликом контаката са домаћим и страним фестивалским центрима, позоришним асоцијацијама, неопходно је приредити такав материјал који ће на комуникативан начин промовисати наше позоришно-луткарско стваралаштво.

1. **Месечни репертоари**

Графички дизајн и штампа месечних репертоара, који се постављају у излогу Позоришта у местима за оглашавањ других установа културе, са којима Позориште лутака сарађује.

**ОРГАНИЗОВАНА ПРОДАЈА**

Рад на развоју сарадње са школама на периферији града и већим сеоским срединама у којима још увек има већи број деце. У случају да је због изражене економске кризе, неизводљив њихов долазак у позориште, организовати представе у сеоским просторима свуда где је то могуће.

Побољшати сталну комуникацију са директорима школа путем мејлинг листа, као и са педагозима и психолозима.

**СПОНЗОРСТВО И ДОНАТОРСТВО**

Промишљени континуирани рад на успостављању сталне сарадње са привредним субјектима. Треба узети у обзир да су сви привредни субјекти у економској кризи и да треба очекивати претежно помоћ у услугама, а мање у новцу.

С обзиром на то да је потребно осавременити позоришну зграду (и енетријер и екстеријер) и понудити публици додатне садржаје, аплицираћемо код домаћих и страних фондација за:

* **Организацију фестивала луткарске моно и дуо драме**

Намера је да се установи међународни луткарски фестивал, који би окупљао талентоване уметнике из земље и света, са танеденцијом да постане значајна и препознатљива манифестација нашег града. Циљ је да се нишка публика континуирано сусреће са луткарским стваралаштвом уметника из других средина и да се промовише луткарство као уметност за децу, али и одрасле и стога би имао два програмска дела, намењена тим циљним групама.

Позорииште лутака поседује просторне, техничке и кадровске капацитета за релаизацију овакве манифестације. Сваки организован фестивал који промовише културне вредности, мотивише, едукује и подстиче стасавање нове позоришне публике, заслужује подршку. Замишљен је као сусрет позоришних и луткарских ставралаца који размењују искустава.

Фестивал би се реализовао искључиво путем пројектног финансирања.

* **Постављање дечјег мобилијара испред зграде позоришта**

Постоји потреба да се невелика површина (250м² ) испред зграде Позоришта оплемени кавлитетним садржајима за игру, како би се креирао простор који је жив и динамичан током целог дана. Између елемената мобилијара, биле би постављене макете лутака из представа које су на репертоару Позоришта, које ће се направити у позоришним радионицама (столарској и луткарској). Намера је да се тај простор користи и за позоришне перформансе отворног типа.

Тако би површина испред зграде и сама зграда Позоришта чиниле интегралну целину, намењену деци и њиховим родитељима. Трансформацијом тог простора, унапредио би се изглед и значај те локације са наменама стамбеног, комерцијалног и културног карактера.Тиме се ставља акценат на однос Позоришта лутака, локалне заједнице и друштва у целини, а ова установа културе превазилази улогу позоришта за децу, већ постаје део њихвог свакодневног живот.

* **Постављање дигиталних позоришних огласних табли у свим градским општинама**

Величина града (255.518 становника), његова распрострањеност (596,71 км²), као и улога у региону (седиште округа), указују да је потребно поставити огласне паное на више градских локација. Панои би били постављени у свакој градској општини, на атрактивним локацијама са великом фреквенцијом пролазника и то првенствено на оним на којима се окупљају деца и њихови родитељи.

Позориште лутака ће пројекат постављања огласних табли у свим градским општинама реализовати у сарадњи са: Градским општинама Града Ниша, спонзорима и донаторима и судентима Електронског факултета у Нишу.

* **Позоришне представе које излазе из оквира редовног репертоара, отварање сцене за младе**

Један од најважнијих задатака које је Позориште лутака ставило пред себе у наредном периоду је отварање сцене за младе, с циљем да постане простор у којем би могла континуирано деловати сцена која ће окупљати младу публику старијег школског и средњошколског узраста. И то тако што ће постављати представе које прате интелектуални и емотивни развој млађих и старијих адолесцената, степен њихове имагинације и интереса

Позориште лутака планира отварање новог, посебног термина за слободне представе Сцене за младе, али и сарадњу са основним и средњим школама, за организоване посете ученика.

* **Организовање луткарских и драмских радионица за децу, ученике, студенте, глумце**

Овакви пројекти су неопходни јер попуњавају барем мали део празнине у недостатку луткарске едукације у Србији. Лутка је због своје копмлексности, а и суптилности и инспиративности, у стању да пружи темељна позоришна и луткарска знања, али подстакне на размишљања о будућности луткарског позоришта уопште.

**XIII САРАДЊА СА ДРУГИМ ИНСТИТУЦИЈАМА**

Позориште ће и у 2015. години, наставити започету сарадњу са институцијама са којима је успешно сарађивало током претходних година, а посебно са:

* *културним институцијама у Граду*
* *градским општинама*
* *предшколским, школским и академским установама*
* *медијским институцијама*
* *културеним центрима други земаља*
* *и другим заинтересованим институцијама*

**XIV ХУМАНИТАРНЕ АКЦИЈЕ**

Позориште ће и у 2015. години наставити да уступа бесплатне улазнице и организује хуманитarне акције за:

* *Центар за социјални рад*
* *Дом за децу и омладину Душко Радовић*
* *Удружење незапослених*
* *Устаnову Мара*
* *Дом Кулина*
* *Специјалну основну школу 14. октобар*
* *Удружење самохраних мајки*
* *Удружење Рома*
* *Дечју клинику*
* *по потреби и другим установама*

Поред тога, Позориште лутака намерава да, уз помоћ јавних предузећа и приватних компанија, једном месечно (у посебном термину) изводи хуманитране представе, чији би приход био уплаћиван неком детету, коме је новац неопходан за лечење.

**XV МЕЂУНАРОДНА САРАДЊА**

По позивима организатора интернационалних фестивала, учествоваћемо на престижним фестивалима у границама финансијских могућности, чиме ћемо дати пун допринос афирмацији нашег Града и наше земље у иностранству.

Светско луткарство је у великом замаху. Потражња за овом врстом уметности је све већа, поготово у нашој дијаспори. Зато ће се активно радити на остваривању сарадње са институцијама које су задужене за контакте са нашом дијаспором (Канцеларија ѕа дијапору Града Ниша, Министарство за дијаспору, Министарство културе и инофрмисања – сектор за међународну сарадњу), као и директно са представницима дијаспоре у иностранству.

Наставиће се сарадња сапозориштима и луткарским организацијама из иностранства*,* која подразумева размену искустава ради подизања на виши ниво, квалитета уметничког стваралаштва у области луткарске уметности у својим срединама (размена гостовања, заједничке луткарске радионице, размена луткарских уметника, размена информација из области луткарства...).

Позориште лутака ће и даље актвно учествовати у раду међународних позоришних организација: *UNIMA* *(Unima Internationale de la Marionette)* и *ASSITEJ* *(International Association of Theatre for Children and Young People).*

**XVI ЗАКЉУ ЧАК**

Позориште ће настојати да упркос скромним финансијским средствима за реализацију премијерног дела Програма рада за 2015. годину, сачува реноме и да одржи висок уметнички ниво, добрим избором редитеља, драмских писаца, драматурга и осталих сарадника, као и да у потпуности на најквалитетнији начин реализује овај Програм рада.

 Председник Управног одбора

 Братислав Николић